wickkiey/tamil-wikipedia-chunked huggingface dataset:
# உயிரனையாக்கம்

**உயிரனையாக்கம்** அல்லது **உயிரிகளை ஒத்த ஆக்கம்** (*biomimetics* அல்லது *biomimicry*) என்பது சிக்கலான மனிதப் பிரச்சனைகளைத் தீர்க்கும் நோக்கத்திற்காக உயிரிகள் மற்றும் இயற்கையின் மாதிரிகள், அமைப்புகள், செயல்பாடுகள், மற்றும் பரிணாம வளர்ச்சிகளை கூர்ந்து கவனித்து, ஆராய்ந்து அவற்றை ஒற்றி அல்லது ஒப்ப அல்லது அவை போன்று செய்து தீர்வு காண்பதாகும்.
இயற்கையாக உயிரினங்கள் புவிசார் காலத்திற்கு ஏற்றவாறு நன்கு வளமான கட்டமைப்புகள் மற்றும் பொருட்களை உருவாக்கியிருக்கின்றன. மனிதர்கள் நம் பிரச்சினைகளை முழுவதும் எதிர்கொள்வதற்கு அல்லது நம் பிரச்சினைகளுக்கு தீர்வு காண்பதற்கு, உயிரிகள் மற்றும் இயற்கையைப் பார்த்து, இயற்கையின் சுய-குணப்படுத்தும் திறன், உயிரிகளின் சுற்றுச்சூழல் வெளிப்பாடு, சகிப்புத்தன்மை மற்றும் எதிர்ப்பு ஆகியவைகளை ஆராய்ந்து, பொறியியல் மற்றும் நுட்பவியல் சார்ந்த சிக்கல்களை தீர்த்து, மனித குலம் சிறப்பாக வாழ வழிக்காண்பது உயிரனையாக்கம் ஆகும்.
# எம். செல்வராஜ்

**மு. செல்வராஜ்** (M. Selvaraj) ஓர் இந்திய அரசியல்வாதியும்,தமிழ்நாட்டின் முன்னாள் சட்டமன்ற உறுப்பினரும் ஆவார். இவர் விருத்தாச்சலம் தொகுதியிலிருந்து 1957 தேர்தலில் சுயேட்சை வேட்பாளராக போட்டியிட்டும், 1971 தேர்தலில் திராவிட முன்னேற்ற கழக வேட்பாளராக போட்டியிட்டும், தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். பின்பு 1977 தேர்தலில் குறிஞ்சிப்பாடி சட்டமன்றத் தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டுத், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# க. ரவிசங்கர்

**கு. ரவிசங்கர்** (*K. Ravisankar*) ஓர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 தேர்தலில் விளாத்திகுளம் தொகுதியில் இருந்து திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார். பின்னர் இவர் அதிமுகவில் சேர்ந்தார்.
# வணிக ஊழியர்களின் ஜெர்மன் தேசிய சங்கம்

**வணிக ஊழியர்களின் ஜெர்மன் தேசிய சங்கம்** (*German National Association of Commercial Employees*, (செருமன்: *Deutschnationaler Handlungsgehilfen-Verband*, *DHV*) ஜெர்மனியின் தேசியவாதிகள் மற்றும் யூத-எதிர்ப்பு தொழிற்சங்கம் ஆகும். 1893 ஆம் ஆண்டில் செருமனியில் ஆரம்பிக்கப்பட்டது. இது செருமனிய சோசலிசக் கட்சியுடனும், பான்-செருமன் முன்ன்ணியுடனும் நெருங்கிய தொடர்பில் இருந்தது.  
இது சமூக ஜனநாயகத்திற்கு எதிரானது, சனநாயக விரோத மற்றும் தாராளவாத சித்தாந்தத்தை கொண்டிருந்தது, மேலும் ஒரு பழமைவாத புரட்சி என்ற கருத்தை ஆதரித்தது. இது வணிக வர்க்கத்தின் நலன்களை ஊக்குவித்தது. சமூக ஜனநாயக எண்ணங்கள் பரவப்படுவதை தடுக்க, அது நாட்டுப்பற்று மற்றும் வோல்கிசிக் மனோபாவத்தை பரப்பியது. இது ஒரு புரோட்டோ பாசிசவாதி அல்லது முன் பாசிச இயக்கமாகக் கருதப்படுகிறது. இது 1893 மற்றும் 1933 க்கு இடையில் இருந்தது.  
1914 ஆம் ஆண்டு வாக்கில் அது 160,000 உறுப்பினர்களைக் கொண்டிருந்தது, 1932 வாக்கில் இது 400,000 உறுப்பினர்களைக் கொண்டிருந்தது. அது நாட்சிக் கட்சியுடன் ஒத்துழைத்து நாசிசம் மற்றும் அரசியல் கத்தோலிக்கத்தை ஒன்றிணைக்க முயன்றது.
# கனியியல்

**கனியியல்** (*Pomology*) என்பது பழங்களையும் அவற்றை அளிக்கும் தாவரங்களை வளர்ப்பதையும் பற்றிய தாவரவியலின் ஒரு பிரிவாகும். ஆங்கிலத்தில் இது **போமாலஜி** என்றும் ரோமன் மொழிகளின் வழியாக ஃப்ரூட்டி கல்ச்சர் (Fruiti culture) என்றும் அழைக்கப்படுகிறது.  
கனியியல் ஆய்வு முதன்மையாக பழ மரங்களின் உடலியங்கியலையும் வளர்ச்சியையும் மேம்படுத்தும் முறைகளையும் ஆராய்வதை நோக்கங்களாகக் கொண்டுள்ளது. மேம்படுத்தும் முறைகள் என்பது பழங்களின் தரத்தை உயர்த்துவதிலும், பழங்களை உருவாக்கும் காலங்களைக் கட்டுப்படுத்துவதையும், உற்பத்திச் செலவுகளைக் குறைப்பதையும் குறிக்கோளாகக் கொண்டுள்ளது. இத்துறையில் ஈடுபடுபவர் கனியியலாளர் என்று அழைக்கப்படுகிறார்.  
அமெரிக்க வேளாண்மைத் துறை 1886-ம் ஆண்டு என்றி வான் டேமனின் தலைமையில் கனியியலுக்கான பிரிவைத் தொடங்கியது. இந்தியாவில் தோட்டக்கலை ஆராய்ச்சி நிறுவனம் 1967-ம் ஆண்டில் அமைக்கப்பட்டது. பெங்களூருவில் அமைந்துள்ள இந்த நிறுவனத்தில் கனியியல், காய்கறி மற்றும் அலங்காரத் தாவரங்களைப் பற்றிய ஆராய்ச்சி மேற்கொள்ளப்படுகிறது.
# வி. எம். தேவராஜ்

**வி. எம். தேவராஜ்** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1980, 1984 மற்றும் 1989 ஆம் ஆண்டுகளில் நடந்த சட்டமன்றத் தேர்தல்களில், வேலூர் தொகுதியிலிருந்து, திராவிட முன்னேற்ற கழக வேட்பாளராகப் போட்டியிட்டு, தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# சி. கோவிந்தசாமி

**சி. கோவிந்தசாமி** (*C. Govindasamy*) என்பவர் ஓர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும் ஆவார். இவர் 1989 மற்றும் 2006ஆம் ஆண்டுகளில் நடைபெற்ற சட்டமன்றத் தேர்தல்களில் திருப்பூர் சட்டமன்றத் தொகுதியிலிருந்து, இந்திய பொதுவுடைமைக் கட்சியின் (மார்க்சிஸ்ட்) வேட்பாளராக போட்டியிட்டுத் தமிழ்நாடு சட்டசபைக்கு தேர்ந்தெடுக்கப்பட்டார்.  
திராவிட முன்னேற்றக் கழகம், கருணாநிதி தலைமையிலான மாநில அரசாங்கத்தின் நற்செயல்களை பாராட்டியதற்காக, கூட்டம் ஒன்றை ஏற்பாடு செய்ததால், 2010- ஆம் ஆண்டு இந்திய பொதுவுடைமைக் கட்சியிலிருந்து இவர் நீக்கப்பட்டார்.  
ஏப்ரல் 2011-ல் நடைபெற்ற தேர்தல்லில் திருப்பூர் தெற்கு தொகுதியில் போட்டியிட்டு, அனைத்திந்திய அண்ணா திராவிட முன்னேற்றக் கழக வேட்பாளர் எம். எஸ். எம். ஆனந்தனிடம் தோல்வியடைந்தார்.
# சி. வி. வேலப்பன்

**சி. வே. வேலப்பன்** (*C. V. Velappan*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967ஆம் ஆண்டு நடந்த சட்டமன்றத் தேர்தலில், கபிலர்மலை தொகுதியிலிருந்து திராவிட முன்னேற்றக் கழக வேட்பாளராகவும், பின்னர் 1971 மற்றும் 1980 தேர்தல்களிலும் இதே தொகுதியில் அண்ணா திராவிட முன்னேற்ற கழக வேட்பாளராகவும், தமிழ்நாடு சட்டமன்றத்திற்கு தேர்ந்தெடுக்கப்பட்டார்.
# எஸ். கணேசன்

**சி. கணேசன்** (*S. Ganesan*) இந்தியாவைச் சேர்ந்த ஒர் அரசியல்வாதியாவார். 1928 ஆம் ஆண்டு சூன் மாதம் 20 ஆம் தேதியன்று இவர் பிறந்தார். தமிழக முன்னாள் சட்டமன்ற உறுப்பினராக இருந்தார். 1967ஆம் ஆண்டு நடைபெற்ற தேர்தலில் திராவிட முன்னேற்றக் கழக வேட்பாளராக செம்பனார்கோயில் தொகுதியிலிருந்தும், 1971ஆம் ஆண்டுத் தேர்தலில் குத்தாலம் சட்டமன்றத் தொகுதியிலிருந்தும் 1977 ஆம் ஆண்டு பூம்புகார் தொகுதியிலிருந்தும் தமிழக சட்டசபைக்கு தேர்ந்தெடுக்கப்பட்டார்.
# எஸ். எஸ். டேவிட்சன்

**எஸ். எஸ். டேவிட்சன்** தமிழ்நாட்டின் சுற்று சூழல் இயக்கத்தின் முன்னோடி ஆசிரியர்களில் ஒருவராவார். டேவிட்சன் கன்னியாகுமரி மாவட்டத்தில் நாகர்கோவிலில் பிறந்தார். அவர் ஸ்காட் கிறிஸ்டியன் கல்லூரியில் ஆங்கிலத்தில் பட்டம் பெற்றார், அதன் பிறகு அவர் ஆங்கில ஆசிரியராகப் பணியாற்றினார். அண்ணாமலை பல்கலைக்கழகத்தில் இருந்து ஆங்கிலத்தில் அவரது முதுநிலை மற்றும் ஆய்வியல் நிறைஞர் படிப்பை முடித்தார்.
# வீ. கருப்பசாமி பாண்டியன்

**வீ. கருப்பசாமி பாண்டியன்** (1 சூலை 1947 - 26 மார்ச்சு 2025), தமிழ்நாட்டைச் சேர்ந்த ஓர் அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். திருநெல்வேலி மாவட்டத்தில், அனைத்திந்திய அண்ணா திராவிட முன்னேற்றக் கழகத்தின் செல்வாக்குமிக்க தலைவராகப் பணியாற்றினார்.
# வீ. கருப்பசாமி பாண்டியன்

## வாழ்க்கை வரலாறு

கருப்பசாமி பாண்டியன் அதிமுக நிறுவனரும் முன்னாள் முதலமைச்சருமான ம. கோ. இராமச்சந்திரனின் ஆதரவாளராக இருந்தார். இராமச்சந்திரனாலும் அதன்பிறகு கட்சியின் பொதுச் செயலாளரான ஜெயலலிதா ஆகிய இருவராலும் 1972-இல் இருந்து கட்சியில் பல்வேறு பதவிகளில் நியமிக்கப்பட்டார். 1996-இல் இவர் கட்சியின் துணைப் பொதுச் செயலாளராகவும் நியமிக்கப்பட்டார்.  
கருப்பசாமி பாண்டியன், 1977 தேர்தலில் ஆலங்குளம் தொகுதியில் இருந்து அதிமுக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார். 1980-ஆம் ஆண்டு தேர்தல்களில் பாளையங்கோட்டை தொகுதியில் இருந்து மீண்டும் தேர்ந்தெடுக்கப்பட்டார்.  
பின்னர் 2000 மே 2 இல் திராவிட முன்னேற்றக் கழகத்தில் இணைந்தார். அக்கட்சியில் பல்வேறு பதவிகளை வகித்தார். 2006 தேர்தலில் தென்காசி தொகுதியில் திமுக வேட்பாளராகப் போட்டியிட்டு வெற்றி பெற்றார்.  
2015ஆம் ஆண்டு மே மாதம் திமுகவில் இருந்து தற்காலிகமாகப் பதவி நீக்கம் செய்யப்பட்ட பின்னர், சூலை 26, 2016 இல் ஜெயலலிதாவின் முன்னிலையில் அதிமுகவில் இணைந்தார். திசம்பர் 2016-இல் ஜெயலலிதாவின் மரணத்திற்குப் பின்னர், வி. கே. சசிகலா இவரை கட்சியின் அமைப்புச் செயலாளராக நியமித்தார். பின்னர் வி. கே. சசிகலா, தினகரனை கட்சியின் துணைத் தலைமைச் செயலாளராக அறிவித்தார். 2011-இல் ஜெயலலிதாவுக்கு 'துரோகம்' செய்ததால் கட்சியிலிருந்து நீக்கப்பட்ட ஒருவரை கட்சியின் உயர் பதவியில் நியமிப்பதை தன்னால் ஏற்க முடியாது என்று கூறி கருப்பசாமி பாண்டியன் தன் கட்சிப் பதவியைத் துறந்தார். கருணாநிதியின் மறைவையடுத்து திமுக தலைவராக மு. க. ஸ்டாலின் ஆன பிறகு 2018, ஆகத்து 31 அன்று மீண்டும் திமுகவில் இணைந்தார். இதனிடையே தனக்கு கட்சியில் பொறுப்புகள் வழங்கப்படவில்லை என ஆதங்கத்தில் இருந்த கருப்பசாமி பாண்டியன் பலமுறை கோரிக்கை வைத்தும் கவனிக்கப்படாமல் இருந்ததால் மன உளைச்சல் ஏற்பட்டு விரக்தியில் இருந்தார். இதனால் திமுகவில் இருந்து விலகி, சனவரி 5, 2020இல் மீண்டும் அஇஅதிமுகவில் இணைந்தார்.
# வீ. கருப்பசாமி பாண்டியன்

## இறப்பு

2025 மார்ச் 26 அன்று, கருப்பசாமி பாண்டியன் பாளையங்கோட்டை அருகே உள்ள அவரது வீட்டில் காலமானார்.
# மு. இராமநாதன்

**கோவை மு இராமநாதன்** அல்லது **மு. இராமநாதன்** (**M. Ramanathan**) என்பவர்ஓர் இந்திய அரசியல்வாதியும், தமிழக முன்னாள் தமிழ்நாடு சட்டமன்ற உறுப்பினரும், மக்களவை உறுப்பினரும் ஆவார். இவர் 1971, 1984, 1989 தமிழக சட்டமன்றத் தேர்தல்களில் கோயம்புத்தூர் மேற்கு தொகுதியிலிருந்து திராவிட முன்னேற்றக் கழகம் சார்பில் போட்டியிட்டு, தமிழக சட்டமன்ற உறுப்பினாக பணியாற்றினார். மேலும் 1996 ஆண்டு நடந்த இந்தியப் பொதுத் தேர்தலில் கோயம்புத்தூர் மக்களவைத் தொகுதியில் இருந்து திமுக சார்பில் போட்டியிட்டு வெற்றி பெற்றார்.  
இவர் திமுகவில் கோயம்புத்தூர் மாநகர் மாவட்டச் செயலாளர், தணிக்கைக்குழு உறுப்பினர், அறக்கட்டளை அறங்காவலர், சொத்து பாதுகாப்புக்குழு உறுப்பினர், உயர்நிலை செயல்திட்டக்குழு உறுப்பினர் என பல பொறுப்புகளை வகித்துள்ளார். இவர் 2019 மே 10 அன்று தன் 87ஆம் வயதில் உடல்நலக் குறைவால் காலமானார்.
# கே. பாலகிருஷ்ணன்

**கேசவன் பாலகிருஷ்ணன்** (Kesavan Balakrishnan) (1924 ஆகத்து 12 &ndash; 1984 சூலை 16) ஒரு அரசியல்வாதியும், எழுத்தாளரும், ஆசிரியரும் ஆவார்.
# கே. பாலகிருஷ்ணன்

## ஆரம்ப கால வாழ்க்கை

திருவாங்கூர்-கொச்சி மாநிலத்தின் முன்னாள் முதலமைச்சரும், இந்திய விடுதலைப் போராட்ட வீரருமான சி. கேசவன் மற்றும் திருமதி வசந்தி ஆகியோருக்கு மகனாகப் பிறந்தார்.
# கே. பாலகிருஷ்ணன்

## அரசியல் வாழ்க்கை

கேரளாவில் புரட்சிகர சோசலிசக் கட்சியின் நிறுவனத் தலைவர்களில் ஒருவராக பாலகிருஷ்ணன் இருந்தார். திருவனந்தபுரம் இரண்டாவது தொகுதியிலிருந்து 1954இல் திருவிதாங்கூர்-கொச்சி மாநில சட்டமன்றத்திற்கு சட்ட மன்ற உறுப்பினராக தேர்ந்தெடுக்கப்பட்டார்.  
1971 இல் மக்களவையில் அம்பலப்புழா தொகுதியை பிரதிநிதித்துவப்படுத்தும் நாடாளுமன்ற உறுப்பினர் ஆனார். பின்னர் இவர், சிறந்த அரசியல்வாதிகள் மற்றும் ஆர்வலர்களுக்கு இந்திய அரசாங்கத்தால் வழங்கப்படும் "தாமரபத்ரம்" என்ற விருதைப் பெற்றார்.  
தற்போதைய கேரள மாநிலத்தின் தெற்குப் பகுதிகளில் பரவலாக பிரபலமாக இருந்த கௌமூடி வார இதழின் ஆசிரியராகவும், வெளியீட்டாளராகவும் இவர் சிறப்பாக நினைவுகூரப்படுகிறார். வாராவாரம் வெளிவந்த ஒரு தனித்துவமான அம்சம், 'பத்ராதிபரோடு சோதிக்குகா' (ஆசிரியரைக் கேளுங்கள்), இதில் வாசகர்கள் ஆசிரியரிடம் வானத்தின் கீழ் எதையும் பற்றியும் கேட்கலாம் (ஆனால் ஒரு வினாடி வினா அமர்வு அல்ல) என்பது பரவலாக பிரபலமானது.
# கே. பாலகிருஷ்ணன்

## புத்தகங்கள்

- Niramillatha Marivillu
- Kalayalavu Oru varsham
- Sahyadri Sanukalil ( Travelogue)
- Nananjupoyi enkilum Jwala ( Auto Biography)
- Madhuvidu Premam
- Manja Jalam
# கே. வடிவேல்

**கே. வடிவேல்***(K. Vadivel)* ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1977மற்றும் 1984ஆம்ஆண்டுகளில்நடைபெற்ற, தமிழ்நாடுசட்டமன்ற தேர்தல்களில்,அண்ணாதிராவிட முன்னேற்றக் கழகசார்பாக,கரூர் தொகுதியிலிருந்து, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ஆ. ஜெயமோகன்

**ஆதிகேசவன் ஜெயமோகன்** (Adikesavan Jeyamohan) ஒருஇந்திய அரசியல்வாதியும் மற்றும் தமிழகத்தைச் சார்ந்த முன்னாள்நாடாளுமன்ற உறுப்பினரும் ஆவார். இவர் 1984, 1989 மற்றும் 1991 தேர்தல்களில் இந்திய தேசிய காங்கிரஸ் வேட்பாளராக திருப்பத்தூர் தொகுதியில் இருந்து மக்களவைக்கு தேர்ந்தெடுக்கப்பட்டார்.  
ஏப்ரல் 25, 2010 அன்று, சென்னை-பெங்களூர் நெடுஞ்சாலையில் ஆம்பூருக்கு அருகில் ஒரு சாலை விபத்தில் இறந்தார்.
# எஸ். டேனியல் ராஜ்

**எஸ். டேனியல் ராஜ்** (*S. Daniel Raj*) ஒரு இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். 1984, 1989. மற்றும் 1991 தேர்தல்களில் ஸ்ரீவைகுண்டம் சட்டமன்றத் தொகுதியில் இருந்து இந்திய தேசிய காங்கிரஸ் வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# மெ. ஆண்டி அம்பலம்

**மெ. ஆண்டி அம்பலம்** (*M. Andi Ambalam*)(பிறப்பு 1932-இறப்பு 28 மார்ச்சு 1999) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் நத்தம் சட்டமன்றத் தொகுதியிலிருந்து, ஆறு முறை தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் 1977, 1980, 1984, 1989, 1991. ஆகிய ஆண்டுகளில் நடந்த சட்டமன்றத் தேர்தல்களில், நத்தம் தொகுதியிலிருந்து, இந்திய தேசிய காங்கிரசு வேட்பாளராகவும், 1980 தேர்தலில் இந்திய தேசிய காங்கிரசு (இந்திரா) வேட்பாளராகவும் மற்றும் 1996 தேர்தலில் தமிழ் மாநில காங்கிரசு வேட்பாளராகவும் தேர்ந்தெடுக்கப்பட்டார். இவர் பாலப்பநாயகன்பட்டி என்ற ஊரில் பிறந்தார். இவருக்கு இரண்டு மனைவியும், ஏழு குழந்தைகளும் உள்ளன. இவர் மார்ச் 28, 1999-ல் இறந்தார்.
# புதூர் மாரியம்மன் கோயில்

**புதூர் மாரியம்மன் கோயில்** என்பது திருவண்ணாமலை மாவட்டம் செங்கம் வட்டம் புதூரில் அமைந்துள்ள அம்மன் கோயிலாகும்.
# புதூர் மாரியம்மன் கோயில்

## அமைவிடம்

திருவண்ணாமலையின் மேற்கிலும், ஜவ்வாது மலை கிழக்கிலும், செங்கத்தில் இருந்து சுமார் 8 கிலோமீட்டர் தொலைவில் போளூர் செல்லும் சாலையில் புதூர் செங்கம் எனும் ஊரில் பீமநதிக்கரையில் மாரியம்மன் கோயில் அமைந்துள்ளது.  
இத்தலம் சங்க கால மன்னன் நன்னன் சேய் நன்னனால் வழிபடப் பெற்றது. இக்கோயிலுக்குச் செல்ல திருவண்ணாமலையில் இருந்தும் செங்கத்தில் இருந்தும் பேருந்து வசதி உள்ளது.
# புதூர் மாரியம்மன் கோயில்

## தலச் சிறப்பு

பக்தர்கள் தங்கள் குறைகள் நிவர்த்தி அடைய வேண்டி அம்மனின் திருமேனிக்கு எண்ணெய் அபிசேகம் செய்கின்றனர். இந்த எண்ணெயை வாங்கி கண்களில் தேய்த்தால் குறைபாடு உடைய கண்கள் குணமடைகின்றன என நம்புகின்றனர்.
# புதூர் மாரியம்மன் கோயில்

## கோயில் திறந்திருக்கும் நேரம்

காலை 6.30மணி முதல் 1.00 மணி வரை
மாலை 5.00 மணி முதல் 7.00 மணி வரை செவ்வாய் வெள்ளி ஞாயிறு காலை 6.30 மணி முதல் மாலை7.00 வரை
# நிலையான காற்று அளவு

**நிலையான காற்று அளவு** (*Constant air volume*) என்பது ஒரு வகையான வெப்பமூட்டக்கூடிய, காற்றோட்டத்தை ஏற்படுத்தக்கூடிய, வளிச்சீராக்கம் செய்யக்கூடியதுமான அமைப்பு ஆகும். ஒரு எளிய நிலையான காற்று அளவு அமைப்பில், காற்று வழங்கல் ஓட்ட விகிதம் நிலையானதாகும். ஆனால், வழங்கப்படும் காற்றின் வெப்பநிலை ஒரு வெளியின் அல்லது இடத்தின் வெப்பச் சுமைகளை சந்திப்பதற்கு ஏற்ப மாறுபடும்.  
பெரிய அளவு கட்டிடங்களுக்கு இடையில் இந்த அமைப்பைப் பயன்படுத்துவது ஓரளவு அரிதானது. சிறிய கட்டிடங்கள் மற்றும் குடியிருப்புகளில் அதிகம் பயன்படுத்தப்படுவதற்கான காரணம் இதன் எளிமையான அமைப்பு, குறைந்த விலை மற்றும் உண்மைத் தன்மை ஆகியவை ஆகும். இந்த அமைப்பில் இயக்குதல், அணைத்தல் கட்டுப்பாடும் உள்ளது.  
வழங்கப்படும் காற்றின் வெப்பநிலையை மாற்றுவதற்கு பொதுவாக பயன்படுத்தப்படும் இரண்டு வகையான சிஏவி அமைப்புகள் உள்ளன: முனைய மறுவெப்ப அமைப்பு மற்றும் கலப்பு காற்று அமைப்பு.  
முனைய மறுவெப்ப அமைப்பானது கையாளும் அலகில் உள்ள காற்றினை அதன் இடைவெளி மண்டலத்திற்குள் தேவையான குறைந்தபட்ச வெப்பநிலைக்கு குளிர்விக்கிறது. இது இடத்திற்கு வசதியான தரத்தை வழங்குகிறது, ஆனால் ஆற்றலை வீணாக்குகிறது.  
கலப்பு காற்று அமைப்பானது இரண்டு காற்று நீரோடைகளைக் கொண்டுள்ளது. விண்வெளியின் சுமையை ஈடுகட்ட இரண்டு காற்று ஓட்டங்களும் புதியதொரு உத்திப்படியாக இணைக்கப்பட்டுள்ளன. கலப்பு காற்று அமைப்பு விரும்பும் ஈரப்பதத்தை கட்டுப்படுத்துவதில் திறன் வாய்ந்ததாக இல்லை, இருப்பினும் அது வெப்பநிலையைக் கட்டுப்படுத்துவதில் சிறப்பாக செயல்படுகிறது.
# அ. மணி

**அ.மணி** (*A. Mani*; 19 மே, 1937-11 நவம்பர், 1999) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த தமிழ்நாடு சட்டமன்றத் தேர்தலில், நெல்லிக்குப்பம் தொகுதியிலிருந்து, திராவிட முன்னேற்றக் கழகத்தின் சார்பில் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
இவர் 1996ஆம் ஆண்டு நவம்பர் 11, 1999 அன்று இறந்தார்.
# பெ. மலைச்சாமி

**பெ. மலைச்சாமி** ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 தேர்தலில் திராவிட முன்னேற்றக் கழக வேட்பாளராக, மேலூர் வடக்கு சட்டமன்றத் தொகுதியிலிருந்தும், பின்னர் 1971 தேர்தலில் மேலூர் வடக்கு தொகுதியில் இருந்தும், தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# வே. பெரியசாமி

**வே. பெரியசாமி** (V. Periasamy) இந்திய அரசியல்வாதியும், தமிழக முன்னாள் சட்டமன்ற உறுப்பினரும் ஆவார். 1989 ஆம் ஆண்டு நடைபெற்ற தேர்தலில் அந்தியூர் தொகுதியில் அண்ணா திராவிட முன்னேற்றக் கழக வேட்பாளராக போட்டியிட்டு வெற்றி பெற்றார். 1991ஆம் ஆண்டு நடைபெற்ற தேர்தலில் அண்ணா திராவிட முன்னேற்ற கழக வேட்பாளராகப் போட்டியிட்டு மீண்டும் தேர்ந்தெடுக்கப்பட்டார்.
# கடல் தொழில்நுட்பம்

**கடல் தொழில்நுட்பக்கழகம்** *(Marine Technology Society)* ஒரு கடல்சார் தொழில்நுட்பக் கழகமாகும். இதில் உலகின் பல நாடுகளில் இருந்து 3,800 கடற் பொறியாளர்களும் தொழில்நுட்பவியலாளர்களும் கொள்கை வகுப்பாளர்களும் கல்வியாளர்களும் சேர்ந்துள்ளனர். இக்கழகம் 1963 இல் நிறுவப்பட்டது. இதன் இலக்கு கடல் தொழில்நுட்பப் பயன்பாட்டில் விழிப்புணர்வும் புரிதலும் முன்னேற்றமும் வளர்த்தெடுப்பதாகும். இக்கழகம், ஐக்கிய அமெரிக்காவின் கொலம்பியா மாவட்டம், வாசிங்டனில் அமைந்துள்ளது. முன்னாள் செயல் இயக்குநராக மார்ட்டின் பின்னெட்டி, யூடித் கிரவுதமர், இரச்சர்டு இலாசன் ஆகியோர் இருந்துள்ளனர். இக்கழகத்தில் 29 தொழிநுட்பப் புலங்களும் 17 பிரிவுகளும், யப்பான், கொரியா, நார்வே உட்பட உள்ளன. மேலும் இதில் 23 மாணவர் பிரிவுகளும் கல்லூரிகளும் பல்கலைக்கழகங்களும் அமைந்துள்ளன.  
இதன் முதன்மையான வெளியீடு கடல் தொழிநுட்ப இதழாகும். இந்த இதழ் ஆண்டுக்கு ஆறு முறை வெளியிடப்படுகிறது. வழக்கமாக இது கருப்பொருள் சார்ந்து அழைத்துப் பெறும் ஆய்வுத் தாள்களையே வெளியிடுகிறது. அண்மையில் இது 0.763 பன்னாட்டுச் செந்தர நிறுவனத் தாக்கக் காரணியைப் பெற்றுள்ளது.  
இக்கழகம் பின்வரும் குறிப்பிடத்தக்க பல கருத்தரங்குகளை நடத்தியுள்ளது:
- கடலியல் கருத்தரங்கம்( இணைப் புரவலாண்மை பன்னாட்டு மின், மின்னன் பொறியியல் கழகம்(IEEE)/கடற்பொறியியல் பிரிவு),
- கடலடி செயலாக்கம் (இணைப் புரவலாண்மை ADCI),
- இயங்கியல் இடங்காட்டல் கருத்தரங்கம்,
- ஆண்டிருமுறை மிதவைப் பட்டறை (இணைப் புரவலாண்மை நாவாய் ஆராய்ச்சி அலுவலகம்),
- நுட்பவலை (TechSurge) எனும் நடப்புத் தலைப்புகளில் பட்டறை.  
இதன் ஆண்டுக் கருத்தரங்கம் 1969 இல் மியாமிக் கடற்கரையில் நிகழ்ந்தது. இக்கருத்தரங்கில் அப்போதைய அமெரிக்கக் குடியரசுத் தலைவர் சுப்பிரோ அகுநியூ தலைமையுரை ஆற்றினார்.
# கே. சாது செல்வராஜ்

**கோ. சாது செல்வராஜ்** (*K. Sathu Selvaraj*) என்பவர் ஒரு இந்திய அரசியல்வாதியும் தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1977 ஆம் ஆண்டு தமிழக சட்டமன்றத்திற்கு நடைபெற்ற தேர்தலில் ஸ்ரீவைகுண்டம் சட்டமன்றத்தொகுதியிலிருந்து அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியி்டு தமிழக சட்டமன்றத்திற்குத் தேர்ந்தெடுக்கப்பட்டார். இவர் 1977 முதல் 1980 வரை சட்டமன்ற உறுப்பினராகப் பணியாற்றினார். இவர் 18.08.2017 அன்று காலமானார்.
# எஸ். ஜெனிபர் சந்திரன்

**எஸ். ஜெனிபர் சந்திரன்** ஓர் இந்திய அரசியல்வாதி மற்றும் முன்னாள் தமிழ அமைச்சர் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், திருச்செந்தூர் தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டசபைக்குத் தேர்ந்தெடுக்கப்பட்டார்.  
இவர் 1996 முதல் 2001 வரை திமுக ஆட்சியில் மீன்வளத்துறை அமைச்சராக பணியாற்றினார். பின்னர் 2001 ஆம் ஆண்டு அதிமுக ஆட்சி அமைந்ததால், அக்கட்சியைச் சேர்ந்த அனிதா ஆர். ராதாகிருஷ்ணன் என்பவர் அமைச்சராகப் பொறுப்பேற்றார்.  
ஜெயலலிதா தலைமையிலான அதிமுகவிடம் திமுக அதிகாரத்தை இழந்த பின்னர் ஆகத்து 2002 ல், திமுகவின் முன்னாள் அமைச்சர்கள் மற்றும் சட்டமன்ற உறுப்பினர்களின் மீது வருமானத்துக்கு அதிகமாக சொத்து சேர்த்ததாக கூறி அவர்களுக்குச் சொந்தமான இடங்களில் ஊழல் தடுப்புத் துறையினரால் சோதனை செய்யப்பட்டது. அப்போது இவரது வீடும் சேதனையிடப்பட்டது. இதன்பிறகு 2012 அதிமுக ஆட்சிக்காலத்தில் இவர்மீது வருமானத்துக்கு அதிகமாக சொத்து சேர்த்ததாக தூத்துக்குடி தலைமை குற்றவியல் நீதிமன்றத்தில் வழக்கு தொடுக்கப்பட்டு, நிலுவையில் உள்ளது. பின்னர் ஜெனிபர் சந்திரன் 2004 ஆம் ஆண்டு அதிமுகவில் இணைந்தார். இதன் பிறகு இவருக்கு அதிமுகவில் மீனவரணி மாநில இணைச் செயலாளர் பொறுப்பு வழங்கப்பட்டது. இந்நிலையில் 2019 ஆகத்து 6 அன்று உடல் நலக்குறைவால் ஜெனிபர் சந்திரன் மதுரையில் ஒரு தனியார் மருத்தவமனையில் இறந்தார்.
# ஆ. நடராசன்

**பேரூர் ஆ. நடராசன்** (*A. Natarasan*) என்பவர் தமிழ்நாட்டு அரசியல்வாதியும், தமிழகச் சட்டமன்ற முன்னாள் உறுப்பினரும் ஆவார். 1977, 1984, 1989 மற்றும் 1996 தேர்தல்களில் பேரூர் தொகுதியில் திராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
தமிழ்நாடு சட்டமன்றத் தேர்தலில்,(2001) போட்டியிட திமுக வேட்பாளராக இவர் நியமனம் செய்யப்படவில்லை. இது அவரது ஆதரவாளர்களிடையே கோபத்தை ஏற்படுத்தியதாக கூறப்படுகிறது.
இவர் 2017 சூன் 13 அன்று மாரடைப்பால் காலமானார்.
# வி. சிவபுண்ணியம்

**வி. சிவபுண்ணியம்** ஒரு இந்திய அரசியல்வாதியும், முன்னாள் தமிழக சட்டமன்ற உறுப்பினரும் ஆவார். இவர் 1996, 2001 2006 ஆகிய ஆண்டுகளில் நடந்த சட்டமன்றத் தேர்தல்களில், மன்னார்குடி தொகுதியில் இருந்து, இந்திய கம்யூனிஸ்ட் கட்சியின் வேட்பாளராகப் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.
# 1,1-டை குளோரோ எத்தீன்

**1,1 டை குளோரோயெத்தீன்** *(1,1-Dichloroethene)* என்பது CHCl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பொதுவாக இச்சேர்மத்தை 1,1-டைகுளோரோயெத்திலீன் அல்லது வினைலிடின் குளோரைடு அல்லது 1,1-டி.சி.இ. என்ற பெயர்களால் அழைப்பர். இது நிறமற்ற நுண்ணிய மணம் கொண்ட ஒரு திரவமாகும். மற்ற குளோரோகார்பன்களைப் போலவே 1,1 டை குளோரோயெத்தீன் சேர்மமும் நீரில் குறைவாக கரைகிறது. கரிம கரைப்பான்களில் முழுவதுமாக கரைகிறது.
# 1,1-டை குளோரோ எத்தீன்

## தயாரித்தல்

1,1,1-டிரைகுளோரோயீத்தேன், 1,2-டைகுளோரோ ஈத்தேன் போன்ற சேர்மங்கள் தயாரிக்கையில் விரும்பத்தகாத உடன் விளைபொருளாக உருவாகும் 1,1,2-டிரைகுளோரோ ஈத்தேனை ஐதரசன் குளோரைடு நீக்கம் செய்து 1,1 டை குளோரோயெத்தீன் தயாரிக்கப்படுகிறது. இவ்வேதி மாற்றம் சோடியம் ஐதராக்சைடு அல்லது கால்சியம் ஐதராக்சைடு போன்ற கார வினையூக்கியால் 100 பாகை செல்சியசு வெப்பநிலையில் நிகழ்கிறது  
: Cl<sub>2</sub>CHCH<sub>2</sub>Cl + NaOH → Cl<sub>2</sub>C=CH<sub>2</sub> + NaCl + H<sub>2</sub>O  
காரமல்லாத வாயு நிலை வினை மிகவும் விரும்பத்தக்கதாகும். ஆனால் இம்முறை குறைவாகவே தெரிவு செய்யப்படுகிறது.
# 1,1-டை குளோரோ எத்தீன்

## பயன்பாடு

வினைல் குளோரைடு, அக்ரைலோநைட்ரைல் மற்றும் அக்ரைலேட்டு பலபடிகள் தயாரிக்கையில் இணையொருபடியாக 1,1 டை குளோரோயெத்தீன் பயன்படுத்தப்படுகிறது. மீத்தூய சிலிக்கன் டையாக்சைடு படலங்கள் தயாரிப்பதற்கான குறைகடத்தி கட்டுருவாக்கக் கருவிகளில் பயன்படுத்தப்படுகிறது.
# 1,1-டை குளோரோ எத்தீன்

## பாலிவினைலிடீன் குளோரைடு

1,1 டை குளோரோயெத்தீனை பல ஆல்க்கீன்களுடன் சேர்த்து பலபடியாக்கல் வினைக்கு உட்படுத்தி பாலிவினைலிடீன் குளோரைடை உற்பத்தி செய்ய முடியும். மிகப் பரவலாகப் பயன்படுத்தப்பட்ட சரன் எனப்படும் நெகிழி உறைகள் தயாரிக்க இப்பலபடி பயன்பட்டது. 1900 ஆம் ஆண்டுகளில் மேற்கொள்ளப்பட்ட ஆய்வு முடிவுகளின் அடிப்படையில் உணவுகள் பாதிக்கப்படுவதாக கருதப்பட்டு இத்தகைய உறைகள் தயாரிப்பு கைவிடப்பட்டது. இதனால் 2004 ஆம் ஆண்டிலிருந்து இவற்றுக்கு மாற்றாக பாலியெத்திலீன் பலபடிகள் பயன்படுத்தப்பட்டன.
# 1,1-டை குளோரோ எத்தீன்

## முன்பாதுகாப்பு

1,1 டை குளோரோயெத்தீன் வெளிப்பாட்டினால் ஆரோக்கிய விளைவுகள் முதன்மையாக மைய நரம்பு மண்டலத்தில் உண்டாகின்றன. உணர்வு நீக்கம், மயக்கம், வலிப்பு, இழுப்பு முதலியன உள்ளிட்டவை அறிகுறிகளாகும். புற்றுநோயை இச்சேர்மம் ஊக்குவிக்கும் திறன் கொண்டது என அறிவிக்கப்பட்டுள்ளது. பிறவிக் குறைபாடுகளையும் இது உண்டாக்குவதாகவும் கூறப்படுகிறது.
# தா. இராசம்பாள்

**தா. இராசம்பாள்** (*T. Rajambal*) என்பவர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். இவர் சேலம் மாவட்டம் தலைவாசல் பகுதியினைச் சார்ந்தவர். ஆத்தூர் உயர்நிலைப் பள்ளியில் பள்ளிக் கல்வியினையும் திருச்சிராப்பள்ளி திருச்சிலுவை கல்லூரியில் கல்லூரிக் கல்வியினையும் பயின்றுள்ளார். ராஜாம்பாள் 1980ஆம் ஆண்டு தமிழ்நாடு சட்டப் பேரவைத் தேர்தலில் தலைவாசல் சட்டமன்றத் தொகுதியில் இந்திய தேசிய காங்கிரசு (இந்திரா) வேட்பாளராகவும் 1984ஆம் ஆண்டுத் தேர்தலில் இந்திய தேசிய காங்கிரசு வேட்பாளராகவும் போட்டியிட்டுத் தமிழ்நாடு சட்டப் பேரவைக்குத் தேர்ந்தெடுக்கப்பட்டார்.
# எஸ். கே. வேதரத்தினம்

**எஸ். கே. வேதரத்தினம்** (*S. K. Vedarathinam*) என்பவர் ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996, 2001 மற்றும் 2006 ஆகிய ஆண்டுகளில் நடந்த சட்டமன்றத் தேர்தல்களில், வேதாரண்யம் தொகுதியில் இருந்து திராவிட முன்னேற்றக் கழக வேட்பாளராக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.  
2011 ஆம் ஆண்டு நடந்த சட்டமன்றத் தேர்தலில், வேதாரண்யம் தொகுதி, திமுக கூட்டணியில் இருந்த பாமகவிற்கு ஒதுக்கீடு செய்யப்பட்டதால், அதிருப்தி அடைந்த இவர், சுயேட்சை வேட்பாளராக போட்டியிட்டு, இரண்டாம் இடம் பெற்றார். திமுகவில் இருந்து நீக்கப்பட்ட இவர், 2016 ஆம் ஆண்டு பாஜகவில் இணைந்து செயல்பட்டு வந்தார். 2016இல் நடைபெற்ற சட்டமன்றத் தேர்தலில், பாஜக சார்பில் போட்டியிட்டு தோல்வியடைந்தார்.  
பாஜகவில் மாநில செயலாளராக பொறுப்பு வகித்த இவர், அரசியல் பலம் வாய்ந்த இவர் பின்னாளில் ஓரங்கட்டப்பட்ட சூழலில்
பாஜகவில் இருந்து விலகி, மறுபடியும் தாய்கழகம் ஆன திராவிட முன்னேற்றக் கழகத்தில், 22 சூலை 2020 அன்று, வேதாரண்யம் நகர திமுக அலுவலகத்தில் இருந்து காணொலி காட்சி முறையில் திமுக தலைவர் மு. க. ஸ்டாலின் முன்னிலையில் இணைந்தார்.
# எம். தென்னவன்

**மு. தென்னவன்** (M. Thennavan) என்பவர்ஓர்இந்தியஅரசியல்வாதியும், தமிழகத்தின்முன்னாள் சட்டமன்றஉறுப்பினரும்ஆவார். இவர் 1991 ஆம் ஆண்டு நடைபெற்ற தமிழக சட்டமன்றத் தேர்தலில், அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு இராமநாதபுரம்சட்டமன்றதொகுதியிலிருந்து, தமிழக சட்டமன்றத்திற்குத்தேர்ந்தெடுக்கப்பட்டார்.
# இ. எம். நடராசன்

**இ. எம். நடராசன்** (1 சூன் 1936-28 ஏப்ரல் 2001) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1967 மற்றும் 1971ஆம் ஆண்டு நடந்த சட்டமன்றத் தேர்தல்களில், அந்தியூர்சட்டமன்ற தொகுதியிலிருந்து,திராவிட முன்னேற்றக் கழக சார்பாக போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# ச. சங்குமுத்து தேவர்

**ச. சங்குமுத்து தேவர் ** (*S. Shangumuthu Thevar*) என்பவர் ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் திருநெல்வேலி மாவட்டம் அம்பாசமுத்திரம் பகுதியினைச் சேர்ந்தவர். அம்பாசமுத்திரம் தொகுதியிலிருந்து 1971ஆம் ஆண்டு நடைபெற்ற தமிழ்நாடு சட்டமன்றத் தேர்தலில்இந்திய தேசியகாங்கிரசுகட்சியின்சார்பாக போட்டியிட்டுவெற்றிபெற்று தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# பி. வேலுதுரை

**பி. வேல்துரை** (*P. Veldurai*) (30 நவம்பர் 1949-24 அக்டோபர் 2023) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார்.
# பி. வேலுதுரை

## பிறப்பும் இறப்பும்

வேல்துரை திருநெல்வேலி மாவட்டம் சேரன்மகாதேவி அருகிலுள்ள கங்கனான்குளத்தில் 1949ஆம் ஆண்டு நவம்பர் மாதம் 30ஆம் நாளன்று பிறந்தார். இவர் இளம் அறிவியல் கல்வி பயின்றவர். முதுமை காரணமாக 2023ஆம் ஆண்டு அக்டோபர் 24ஆம் நாளன்று தனது 73ஆம் வயதில் இறந்தார்.
# பி. வேலுதுரை

## அரசியல்

இவர் 1996 மற்றும் 2006 தேர்தல்களில் சேரன்மாதேவி தொகுதியில் இருந்து இந்திய தேசிய காங்கிரஸ் கட்சியின் வேட்பாளராக தமிழ்நாடு சட்டசபைக்குத் தேர்ந்தெடுக்கப்பட்டார்.
# மா. ஆறுமுகம்

**மா. ஆறுமுகம்** (*M. Arumugham*) என்பவர் இந்திய அரசியல்வாதி ஆவார். இவர் 2011ஆம் ஆண்டு நடைபெற்ற 14வது தமிழ்நாடு சட்டமன்றத்தில் உறுப்பினராக இருந்தவர். இவர் வால்பாறை தொகுதியிலிருந்து (ஆதிதிராவிடருக்காக ஒதுக்கப்பட்ட தொகுதி) சட்டமன்ற உறுப்பினராக தேர்ந்தெடுக்கபட்டார். இவர் இந்திய பொதுவுடைமைக் கட்சியை பிரதிநிதித்துவப்படுத்தினார். முன்னதாக 1980ஆம் ஆண்டு நடைபெற்ற தமிழ்நாடு சட்டமன்றப் பொதுத் தேர்தலில் அவினாசி சட்டமன்றத் தொகுதியில் போட்டியிட்டு சட்டமன்ற உறுப்பினராகச் செயல்பட்டார்.  
2016ஆம் ஆண்டு நடைபெற்ற 15வது தமிழ்நாடு சட்டமன்றத் தேர்தலில் வி. கஸ்தூரி வாசு என்பவர் இத்தொகுதியில் வெற்றி பெற்றார்.
# கே. பி. ராஜேந்திர பிரசாத்

**கே. பி. ராஜேந்திர பிரசாத்** (*K. P. Rajendra Prasad*) (03 மே 1954 – 14 பெப்ரவரி 2020) ஓர் இந்திய அரசியல்வாதி ஆவார். தமிழ்நாட்டின்முன்னாள் சட்டமன்ற உறுப்பினரும் அமைச்சரும் ஆவார். 2001 ஆம் ஆண்டு தமிழக சட்டமன்றத் தேர்தலில்கன்னியாகுமரி மாவட்டத்தில் பத்மநாபபுரம் தொகுதியில் இருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் தமிழக மீன்வளத்துறை அமைச்சராக 2001 மே முதல் 2002 மார்ச்சு வரை பணியாற்றினார்.  
இவருக்கு கேரள மாநிலம் திருவனந்தபுரம் அனந்தபுரி மருத்துவமனையில் மேல் சிகிச்சைக்காக அனுமதிக்கப்பட்டு தீவிர சிகிச்சை அளிக்கப்பட்டு வந்த நிலையில் 2020 பெப்ரவாி 14 அன்று மாலை சிகிச்சை பலனின்றி காலமானார்.
# அ. சவுந்தர பாண்டியன்

**அ. சவுந்தர பாண்டியன்** (*A. Soundara Pandian*) ஓர் இந்திய அரசியல்வாதியும், தற்போதைய சட்டமன்ற உறுப்பினரும் ஆவார். இவர் 2006, 2011, 2016 ஆம் ஆண்டுகளில் நடந்த சட்டமன்றத் தேர்தல்களில், இலால்குடி தொகுதியிலிருந்து, திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# க. வெ. வீ. இராஜமாணிக்கம்

**க. வெ. வீ. இராஜமாணிக்கம்** (*K. V. V. Rajamanickam*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1989ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் மதுரை மாவட்டம் மேலூர் சட்டமன்றத் தொகுதியிலிருந்து இந்திய தேசிய காங்கிரஸ் வேட்பாளராகவும், 1991 தேர்தல்களிலும், 1996 தேர்தலில் தமிழ் மாநில காங்கிரசு (மூப்பனார்) கட்சியின் வேட்பாளராகவும் போட்டியிட்டுத் தேர்ந்தெடுக்கப்பட்டார்.  
இராஜமாணிக்கத்தின் சொந்த ஊர் கொட்டாம்பட்டி அருகே உள்ள சொக்கலிங்கபுரம் ஆகும். இவர் தொடர்ந்து மூன்று முறை மேலூர் தொகுதியின் சட்டமன்ற உறுப்பினராக இருந்துள்ளார். முத்தரையர் சமூகத்தைச் சேர்ந்தவர்.  
இவரின் தந்தை கே. வி. வீரன் அம்பலம் தொடர்ந்து இரண்டு முறை மேலூர் தொகுதி சட்டமன்ற உறுப்பினராக இருந்துள்ளார்.
# பட்டு நெசவு

**பட்டு நெசவு** என்பது பட்டு நெசவுத் தொழிலைக் குறிக்கிறது. இது இந்தியாவின் பாரம்பரிய தொழில்களில் ஒன்று.
# பட்டு நெசவு

## பட்டு இழை

பட்டு இழையானது, பட்டுப்பூச்சியின் கக்கூன் நிலையிலிருந்து கிடைக்கிறது. பட்டுப்புழுவானது தன்னைச்சுற்றி கூட்டை உருவாக்கிகொள்ளும் நிலை கக்கூன் நிலையாகும்.
# பட்டு நெசவு

## தறி

பட்டு இழையை தேவையான நிறத்தில் சாயமேற்றி தறியின் மூலம் துணியாக நெய்யப்படுகிறது. கைத்தறி, விசைத்தறி போன்றவைகள் மூலம் துணி நெய்யப்படுகிறது.
# பட்டு நெசவு

## தொழில்

தமிழ் நாட்டில் திருபுவனம், காஞ்சிபுரம், கும்பகோணம், அய்யம்பேட்டை, தஞ்சை, திருவண்ணாமலை, ஆரணி அகிய இடங்களில் பட்டு புடவை உற்பத்தி செய்யப்படுகின்றன. திருபுவனம், காஞ்சிபுரம் பட்டு சிறப்பானதாக கருதப்படுகிறது.
# பிரதிபலிப்பு ஒட்டுகை

**பிரதிபலிப்பு ஒட்டுகை**யானது ஒரு நெகிழ்வுத்தன்மையானது. வாகனங்களிலும், போக்குவரத்து குறியீடுகளிலும் சாலையின் இருபுறங்களிலும் ஒட்டப்படுவதால் வாகனங்களின் முகப்பு விளக்கிலிருந்து வருகின்ற ஒளியினால் பிரதிபலிக்கப்படுகிறது. எனவே ஒட்டப்பட்ட இடமானது இருட்டிலும் தெளிவாக காணமுடிகிறது. தொழிற்சாலைகளில் பார்கோடுகளின் வருடும் தொலைவுவரம்பை அதிகரிக்க இவை பயன்படுத்தப்படுகிறது. கண்ணாடித்துகள்களும், நுண்ணிய லென்சுகளும் ஒளிரக்கூடிய நெகிழித்துகள்களும் இந்த ஒட்டுகையில் மூலக்கூறாக பயன்படுத்தப்படுகின்றன. பல வண்ணங்களில் பிரதிபலிப்பின் தன்மையை பொருத்து பல இடங்களில் பயன்படுத்தப்படுகின்றது. 1960 களிலிருந்து இந்த பிரதிபலிப்பு ஒட்டுகை பல வகையில் பயன்படுத்தப்படுகிறது.
# 1,3-பியூட்டா-டை-யீன்

**1,3-பியூட்டா-டை-யீன்**(1,3-Butadiene) என்பதுசிக்கலானடை-ஈன்ஆகும். டையீனின்வேதி மூலக்கூறுவாய்ப்பாடுC<sub>4</sub>H<sub>6</sub> ஆகும். இது செயற்கை இரப்பர்தயாரிப்பில் முக்கியமானஒற்றைப்படியாகப் பயன்படுகின்றது. இந்த அமைப்பில் இரண்டு வினைல் தொகுதிகள் (CH<sub>2</sub>=CH<sub>2</sub>) ஒன்றாக இனைந்துள்ளதைக் காணலாம். 1,3-பியூட்டா-டை-யீன்என்பது பொதுவாக பியூட்டாடையீன் என்றுஅழைக்கப்படும். இதன்மூலக்கூறுஅமைப்பானது H<sub>2</sub>C=CH−CH=CH<sub>2</sub> என்றவாறு எழுதப்படுகின்றது.  
.
# எஸ். ஆஸ்டின்

**எஸ். ஆஸ்டின்** என்பவர் ஒரு தமிழக அரசியல்வாதி ஆவார். இவர்தமிழ்நாடு சட்டமன்றத்தின்முன்னாள்உறுப்பினர். இவர் எம். ஜி. ஆர். அண்ணாதிராவிடமுன்னேற்றக் கழகத்தின் சார்பில் 2001இல் நாகர்கோவில் சட்டமன்றத் தொகுதியிலும், 2016ல் திமுக சார்பில் கன்னியாகுமரி சட்டமன்ற தொகுதியில் இருந்தும்சட்டமன்றஉறுப்பினராகதேர்ந்தெடுக்கப்பட்டார்.
# சையத் கவுசு பாசா

**எசு. சையத் கவுசு பாசா** (*Syed Ghouse Basha*) இந்திய மாநிலமான தமிழ்நாட்டின் அரசியல்வாதியாவார். திராவிட முன்னேற்றக் கழகக் கட்சியைச் சேர்ந்த இவர் மதுரை மத்திய தொகுதியை பிரதிநிதித்துவப்படுத்தும் தமிழ்நாடு சட்டமன்றத்தில் முன்னாள் உறுப்பினரும் ஆவார். முந்தைய சட்டமன்ற உறுப்பினர் பி. டி. ஆர். பழனிவேல் ராஜனின் மரணத்தின் காரணமாக 2006 ஆம் ஆண்டு நடைபெற்ற இடைத்தேர்தலில் இவர் தேர்ந்தெடுக்கப்பட்டார்.  
கவுசு பாசா மதுரையில் உள்ள காசிமார் தெருவைச் சேர்ந்தவர். மதுரை மாநகராட்சியின் முன்னாள் துணை மேயராகவும், தமிழ்நாடு வஃபு வாரியத்தின் உறுப்பினராகவும் இருந்தார்.
# இலுப்பையூர் (அரியலூர் மாவட்டம்)

**இலுப்பையூர்** என்ற கிராமம் தமிழ்நாட்டில், அரியலூர் மாவட்டம், அரியலூர் வட்டத்தில் உள்ளது. இப்பகுதியில் இலுப்பை மரம் அதிகமாகக் காணப்படுவதால் இலுப்பையூர் எனப் பெயர் பெற்றது.
# இலுப்பையூர் (அரியலூர் மாவட்டம்)

## மக்கள் தொகை வகைப்பாடு

2001 ம் ஆண்டு மக்கள் தொகை கண்க்கெடுப்பின்படி மொத்தம் 3,231 ஆகும். அதில் ஆண்கள் 1,511 பெண்கள் 1,720 ஆகும்.
# கீச்சாங்குப்பம் பள்ளி

**கீச்சாங்குப்பம் பள்ளி** (Keechankuppam school )நாகப்பட்டினம் மாவட்டம் கீச்சாங்குப்பம் கிராமம். நாகப்பட்டினம் இரயில் நிலையத்திலிருந்து அருகாமையில் அமைந்து உள்ளது.
# கீச்சாங்குப்பம் பள்ளி

## மன்ற செயல்பாடுகள்

- மாணவர் மன்றம்.
- அறிவியல் மன்றம்.
- செஞ்சிலுவை சங்கம்.
- உடல் நல சங்கம்.  
போன்றவை செயல்பாட்டில் உள்ளது.
# கீச்சாங்குப்பம் பள்ளி

## நுாலக வசதி

மாணவா்களுக்கு தேவையான நுால்கள் சுகம் அமைப்புடன் இணைந்து பெறப்பட்ட நூல்கள் மாணவர் பயன்பாட்டில் உள்ளது.
# கீச்சாங்குப்பம் பள்ளி

## விருதுகள்.

தேசிய நல்லாசிாியர் விருது தலைமை ஆசிாியர் விருது ரா. பாலுவிற்கும். நல்லாசிாியை விருது திருமதி. ஆ. சாந்தி அவர்களுக்கும் வழங்கப்பட்டுள்ளது.
# யாகன்

**யாகன்** (*Yagan*; &nbsp;– 11 சூலை 1833) என்பவர் நூங்கர் இன ஆத்திரேலியத் தொல்குடிப் போர் வீரர் ஆவார். ஆர்க்கிபால்ட் பட்லர் என்ற விவசாயியின் ஊழியரான எரின் என்ட்விசில் எனபவரைக் கொன்ற குற்றத்திற்காக, உள்ளூர் அதிகாரிகளால் யாகன் தேடப்பட்டார். பட்லரின் மற்றொரு பணியாளரான தாமஸ் சிமெட்லி, உருளைக்கிழங்கு மற்றும் கோழிகளைத் திருடிக்கொண்டிருந்த நூங்கர் மக்கள் குழுவைச் சுட்டு, அவர்களில் ஒருவரைக் கொன்றதற்கான பழிவாங்கும் செயலாக என்ட்விசிலை யாகன் கொன்றார். யாகனை உயிருடனோ அல்லது இறந்த நிலையிலோ பிடித்துத் தருபவருக்கு அன்றைய ஆத்திரேலிய அரசு பணப் பரிசை அறிவித்தது. வில்லியம் கீட்ஸ் என்ற இளம் குடியேறி யாகனைச் சுட்டுக் கொன்றார். நூங்கர் இன மக்களால் யாகன் ஒரு பழம்பெரும் நபராக கருதப்படுகிறார்.  
யாகன் சுட்டுக் கொல்லப்பட்ட பிறகு, அவரது தலையை அகற்றிய குடியேறிகள் அரசிடம் பரிசைப் பெற்றனர். பின்னர், அவரது உடலை இலண்டனுக்கு அனுப்பி, அங்கு அது "மானுடவியல் ஆர்வமாகக்" காட்சிப்படுத்தப்பட்டு இறுதியில் லிவர்பூல் நகரில் உள்ள ஓர் அருங்காட்சியகத்திற்கு வழங்கப்பட்டது. ஒரு நூற்றாண்டிற்கும் மேலாக அவரது தலை சேமித்து வைக்கப்பட்டு, இறுதியில் 1964 இல் லிவர்பூலில் உள்ள ஒரு குறிக்கப்படாத கல்லறையில் மற்ற எச்சங்களுடன் புதைக்கப்பட்டது. பல ஆண்டுகளாக, சமயக் காரணங்களுக்காகவும், யாகனின் பாரம்பரியப் புகழின் காரணமாகவும், நூங்கர் மக்கள் யாகனின் தலையைத் திருப்பி அனுப்பும்படி கேட்டனர். புதைக்கப்பட்ட இடம் 1993 இல் அடையாளம் காணப்பட்டது; அதிகாரிகள் நான்கு ஆண்டுகளுக்குப் பிறகு தலையை ஆத்திரேலியாவுக்கு திருப்பி அனுப்பினர். நூங்கர் சமூகத்தினருக்குப் பொருத்தமான இறுதி இளைப்பாறும் இடம் பற்றிய விவாதத்திற்குப் பிறகு, யாகனின் தலை சூலை 2010 இல், அவர் இறந்து 177 ஆண்டுகளுக்குப் பிறகு, மேற்கு ஆத்திரேலியாவில் உள்ள சுவான் பள்ளத்தாக்கில் ஒரு பாரம்பரிய விழா மூலம் அடக்கம் செய்யப்பட்டது.
# பிண்ணாக்கு

**பிண்ணாக்கு** என்பது கால்நடைகளுக்கான திட தீவனங்களில் ஒன்றாகும். இவை தாவரங்களுக்கு வளர் ஊக்கியாகவும் பயன்படுத்தப்படுகிறது. இது எண்ணெய் வித்து பயிர்களான நிலக்கடலை, எள்ளு, தேங்காய் போன்றவைகளில் இருந்து பிண்ணாக்கு உற்பத்தி செய்யப்படுகிறது.  
எடுத்துக்காட்டாக ஆலிவ்ஸ் ஆலிவ் எண்ணெயிலிருந்தும், நிலக்கடலை நிலக்கடலை எண்ணெலிருந்தும், தேங்காய் தேங்காய் எண்ணெயிலிருந்தும் இந்த பிண்ணாக்கு பெறப்படுகிறது. திராட்சை ஒரு பழமாகும். அதிலிருந்தும் பிண்ணாக்கு தயார் செய்யப்படுகிறது.  
மேலும் பிற பொது பிண்ணாக்கு, ஆலிவ் விதை, பருத்தி விதை, சூரியகாந்தி விதைகள் ஆகும். பிண்ணாக்கு இதிலிருந்தும் தான் தயாரிக்கப்படுகிறது.  
எதுவாயினும், குறிப்பிட்ட பகுதியில் நச்சு ஆக இருக்கிறது. இருப்பினும் உரமாக பயன்படுகறிது. எடுத்துக்காட்டாக பருத்தி விதையில் நச்சு மூலபொருளான கோஸிபால் ஆக உள்ளது.
பதப்படுத்துதல் முன்பு இந்த கோஸியில் நீக்கப்பட வேண்டும். பிண்ணாக்கு கால்நடை தீவனமாகவும், பயன்படுகிறது. இந்தப் பிண்ணாக்கு சர்க்கரை சத்து, புரதச் சத்து கொழுப்புச் சத்து கொண்டதாகும்.
சூநபாளத்தில் பெர்ஷியன் வாதாம் நுண்ணூட்டச் சத்து ஒரு தாவர காய், பருப்பு, தானியங்கள் உரமாகவும் பயன்படுகிறது. பிற பகுதிகளில் இது எரிபொருளாகப் பயன்படுகிறது. வாய்ப்புள்ள இடங்களில் எரிபொருள் செலவைக் குறைக்கிறது.
# ஏ. இராமலிங்கம்

**ஏ. இராமலிங்கம்** (*E. Ramalingam*) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1977, 1980, மற்றும் 1996 ஆகிய ஆண்டுகளில் நடந்த சட்டமன்றத் தேர்தல்களில் காட்டு மன்னார் கோவில் தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# 1,3-டை குளோரோ புரபீன்

**1,3-டைகுளோரோபுரோப்பீன்**, என்பது ஒரு வனிகப்பெயர். இது குளோரினேற்றப்பட்ட கரிமச் சேர்மம். இது நிறமற்ற, இனிய மணமுடைய திரவம்ஆகும். இது நீரில்கரையும் தன்மை கொண்டதாகவும், எளிதில் ஆவியாகும் தன்மை கொண்டதாகவும் உள்ளது. இதுமுக்கியமாகபூச்சிக்கொல்லிமருந்துகள் தயாரிக்க பயன்படுகின்றது. இதுஅதிகமாகஅமெரிக்கா மற்றும் பலநாடுகளில் பயன்பாட்டில் உள்ளது. ஆனால்,ஐரோப்பியயூனியன்பகுதியிலிருந்து அதிகபடியாக தயாரிக்கப்படுகிறது.
# 1,3-டை குளோரோ புரபீன்

## பயன்கள்

1.3-டைகுளோரோபுரோப்பீன்பல்வேறு பயிர்களில் ஒரு பூச்சிக்கொல்லியாக பயன்படுத்தப்படுகிறது:
# தன்வரலாறு

400 ஆம் ஆண்டளவில், மேற்குலகின் முதல் சுயசரிதை எனப்படும் *ஒப்புதல்கள்* என்னும் நூலை எழுதினார். ஓவியம் 17 ஆம் நூற்றாண்டில் பிலிப்பே டி சம்பைன் ஏன்பவரால் வரையப்பட்டது.]]
**தன்வரலாறு** அல்லது **சுயசரிதை** (*autobiography*) என்பது ஒரு நபர் தானே எழுதிய அவரது வாழ்க்கை வரலாறு ஆகும்.  
*Autobiography* என்ற ஆங்கில மொழிச் சொல்லை முதலில் "மந்த்லி ரிவியூ" என்ற இதழில் 1797 ஆம் ஆண்டில் வில்லியம் டெய்லர் என்பவர் பயன்படுத்தினார். அவர் அதனை இன்றைய பொருளில் பயன்படுத்தவில்லை. அடுத்து இராபர்ட் சௌதி என்பவர் 1809 ஆம் ஆண்டில் இச்சொல்லை இன்றைய பொருளில் பயன்படுத்தினார். பத்தொன்பதாம் நூற்றாண்டின் தொடக்கத்திலேயே இதற்குப் பெயரிடப்பட்டாலும், தானே தன் வரலாற்றை எழுதுவது மிகப் பழங்காலத்திலேயே தொடங்கியது. ராய் பாசுக்கல் என்பவர் தன்வரலாறு என்பதைக் காலத்துக்குக் காலம் எழுதப்படும் சொந்த நினைவுக் குறிப்புகளில் இருந்தும், நாட்குறிப்புகளில் இருந்தும் வேறுபடுத்துகிறார். "தன்வரலாறு என்பது, குறிப்பிட்ட ஒரு தருணத்தில் இருந்து கடந்தகால வாழ்க்கையை மீளாய்வு செய்வது என்றும், நாட்குறிப்பு தொடர்ச்சியான பல தருணங்களில் எழுதப்பட்ட நினைவுகள் என்றும் அவர் குறிப்பிடுகிறார்". எனவே சுயசரிதை, அது எழுதப்படும் காலத்தில் இருந்துகொண்டு எழுதுபவரின் வாழ்க்கையைத் திரும்பிப் பார்க்கிறது. வாழ்க்கை வரலாறு எழுதுபவர்கள் பொதுவாக பலவிதமான ஆவணங்கள் மற்றும் கண்ணோட்டங்களில் தங்கியிருக்கும்போது, சுயசரிதை முற்றிலும் எழுத்தாளரின் நினைவின் அடிப்படையில் அமைந்திருக்கலாம். "நினைவுக் குறிப்பு" வடிவம் தன்வரலாற்றோடு நெருக்கமான தொடர்புகளைக் கொண்டுள்ளபோதும், பாசுக்கல் குறிப்பிடுவது போல் நினைவுக் குறிப்பை எழுதுபவரின் வாழ்க்கையைப் பற்றிய மீளாய்வில் அவரைப் பற்றிக் குறைவாகவும், மற்றவர்களைப் பற்றிக் கூடுதலாகவும் காணப்படும். என்று நூலின் ஆரம்பத்தில் செலினி கூறுகிறார். சுயசரிதத்துக்கான இந்த விதிகள் பொதுவாக அண்மைக்காலம் வரை நிலைத்திருந்தன. அடுத்த மூன்று நூற்றாண்டுகளில் எழுதப்பட்ட முக்கியமான சுயசரிதைகள் அவற்றிற்கு இணங்கவே எழுதப்பட்டன.
- இந்த காலத்தின் மற்றொரு சுயசரிதை இத்தாலிய கணிதவியலாளரும், மருத்துவரும், சோதிடருமான ஜெரோலாமோ கார்டானோ (1574) என்பவரால் எழுதப்பட்ட *டி வைட்டா பிராப்பிரியா* ஆகும்.
- ஆங்கிலத்தில், மிக முந்தியதாக அறியப்பட்ட சுயசரிதை 15 ஆம் நூற்றாண்டின் தொடக்கத்தில் எழுதப்பட்ட *மார்கெரி கெம்பே நூல்* *(Book of Margery Kempe)* ஆகும். பிற விடயங்களுடன், கெம்பேயின் புனித நிலத்துக்கும், ரோமுக்குமான யாத்திரை பற்றி இது விவரிக்கின்றது. ஆகக் கூடியது இதை ஒரு பகுதிச் சுயசரிதை எனலாம். ஆனாலும், கூடுதலாக இது ஒரு மத அனுபவங்களின் நினைவுக்குறிப்பாகவே உள்ளது. கையெழுத்துப்படியாகவே இருந்த இந்நூல் 1936 வரை வெளியிடப்படவில்லை.
- 17 ஆம் நூற்றாண்டின் ஏனைய குறிப்பிடத்தக்க ஆங்கில சுயசரிதைகளுள் சேர்பரி ஹெர்பர்ட் பிரபு (1643, 1764 இல் வெளியானது), ஜான் புன்யன் (1666), ஆகியோர் எழுதிய சுயசரிதைகளும் அடங்கும்.
# உயிர்ப்பொருள் ஒளிஉமிழ்தல்

'']]  
**உயிரொளி உமிழ்வு** *(Bioluminescence)* என்பது உயிரினங்களால் வெளியிடப்படும் ஒளியாகும். இதனை வேதிம ஒளி உமிழ்தல் என்றும் கூறலாம். இந்நிகழ்வு கடல்வாழ் முதுகெலும்பிகள், முதுகுநாணற்ற உயிரிகள், சில பூஞ்சைகள், பாக்டீரியாக்கள் மற்றும் நிலவாழ் முதுகு நாணற்ற உயிரிகளான மின்மினிப் பூச்சிகள் போன்றவற்றில் காணப்படுகிறது.
# உயிர்ப்பொருள் ஒளிஉமிழ்தல்

## ஒளி உமிழும் விதம்

இந்த வேதிவினையில் ஒளியானது லூசிபெரின் என்ற நிறமி லூசிபெரேஸ் நொதியால் ஆக்சிஜனேற்றத்திற்கு உட்படும்போது வெளியிடப்படுகிறது.
சில உயிரினங்களில் லுாசிபெரின் வேதிப்பொருளிலிருந்து ஒளி வெளிப்படுவதற்கு கால்சியம், மெக்னீசியம் போன்ற துணைக்காரணிகள் தேவைப்படுகின்றன. மேலும் ஏ.டி.பி. மூலக்கூறும் தேவைப்படுகிறது.
# உயிர்ப்பொருள் ஒளிஉமிழ்தல்

## பயன்கள்

வெவ்வேறு இன உயிரிகளில் வெவ்வேறு வகையான லுாசிபெரேஸ் நொதி காணப்படுகிறது. உயிரொளி உமிழ்வு ஆழ்கடலில் வாழும் உயிரினங்களில் அதிகம் காணப்படுகிறது. இந்த உயிரினம் உமிழும் ஒளி அதற்குத் தேவையான உணவைக் கண்டறியவும், இனப்பெருக்கத்திற்கு அதன் துணையைக் கண்டறியவும் பயன்படுகிறது.  
=
# கொத்தவரை

**கொத்தவரை** அல்லது **சீனி அவரை** (தாவர வகைப்பாடு : *Cyamopsis tetragonoloba* ; ஆங்கிலம்:*Guar* / *cluster bean*) என்பது உணவாகப் பயன்படும் காய்களைக் கொண்ட தாவரம் ஆகும்.
# கொத்தவரை

## உயிரியல்

கொத்தவரை செடி வகையைச் சேர்ந்தது. 3 முதல் 4 அடி உயரம் வளரக்கூடியது. கொத்தவரை மண்ணில் நைட்ரசன் சத்தை அதிகரிக்க செய்து மண்ணின் வளத்தை பெருக்குகிறது.
# கொத்தவரை

## பயிரிடுதல்

### தேவையான காலநிலை

மிதமான சூரிய ஒளியும், அதே நேரத்தில் மண்ணில் ஈரப்பதமான காலநிலையும் தேவை.
# கொத்தவரை

## பயிரிடுதல்

### தேவையான மண்வளம்

கொத்தவரை பல்வேறு வகையான மண் வகைகளில் வளரும் தன்மையுடையது.
# கொத்தவரை

## அதிகமாகப் பயிரிடப்படும் இடங்கள்

இது வடமேற்கு இந்தியாவிலும் பாக்கித்தானிலும் கூடுதலாகப் பயிரிடப்படுகிறது.
# கொத்தவரை

## பயன்கள்

இது சர்க்கரை நோயாளிகளுக்கு ஏற்றது.  
1. கொத்தவரங்காயில் புரதம் நிறைந்துள்ளது.
1. நீரில் கரையும், சீரணத்திற்கு உதவும் நார்ச்சத்தும், உடலில் இருக்கும் கழிவுகளை வெளியேற்றுவதற்கு உதவும் நீரில் கரையாத நார்ச்சத்தும் இதில் உள்ளது.
1. கொத்தவரங்காயில் போலிக் அமிலம் உள்ளதால் இதை கர்ப்பிணிப் பெண்கள் உணவில் அதிகம் சேர்த்துக் கொள்ளலாம்.
1. இதிலிருக்கும் கால்சியம் எலும்புகளின் வளர்ச்சிக்கு உதவுகிறது.
1. இரும்புச் சத்து ஆக்சிஜன் உற்பத்தியை அதிகரித்து இரத்த ஓட்டத்தை சீர் செய்கிறது.
1. கொத்தவரங்காய் விதை மிகுந்த மருத்துவ குணம் வாய்ந்தது.இதை பொடி செய்து உட்கொண்டால் சர்க்கரை நோயை கட்டுப்படுத்தலாம்.
1. உடல் எடையையும் உடல் கொழுப்பையும் குறைக்கும்.
1. மலச்சிக்கலையும் போக்கும்.
# வி. ஆல்பன்

**வி. ஆல்பன்** (இறப்பு: 8 மார்ச், 1999) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில் கன்னியாகுமரி மாவட்டத்தில் உள்ள, திருவட்டாறு தொகுதியில் இருந்து, திராவிட முன்னேற்றக் கழக வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார்.
# கிழக்கு வங்காளம் மற்றும் அசாம்

**கிழக்கு வங்காளம் மற்றும் அசாம்** 1905 வங்காளப் பிரிவினைக்கு பின்னர் பிரித்தானிய இந்தியாவில் 1905 முதல் 1912 முடிய செயல்பட்ட நிர்வாக மாகாணம் ஆகும். இது தற்கால வங்காளதேசம் மற்றும் வடகிழக்கு இந்திய மாநிலங்களைக் கொண்டது. இதன் தலைநகரம் டாக்கா நகரம் ஆகும்.
# கிழக்கு வங்காளம் மற்றும் அசாம்

## வரலாறு

### வங்காளப் பிரிவினை

ஆட்சிப் பரப்பில் 1765ல் இணைக்கப்பட்ட வங்காளம் மற்றும் 1838ல் இணைக்கப்பட்ட வடகிழக்கு இந்தியப் பகுதிகளைக் காட்டும் வரைபடம்]]
1868ல் உருவான வங்காள மாகாணம், 1781ல் கட்டப்பட்ட வில்லியம் கோட்டையை தலைமையிடமாகக் கொண்டு கிழக்கிந்திய கம்பெனி ஆட்சியாளர்கள் ஆண்டனர்.  
வங்காள மாகாணம், மேற்கே பஞ்சாப் முதல் கிழக்கே வடகிழக்கு இந்தியா வரை பரவியிருந்தது. நிர்வாக வசதிக்காக 16 அக்டோபர் 1905ல் வங்காளப் பிரிவினையின் மூலம் வங்காள மாகாணத்தை பிரித்து, இசுலாமியர்கள் அதிகம் கொண்ட கிழக்கு வங்காளம் மற்றும் அசாம் பிராந்தியத்தை, 16 அக்டோபர் 1905ல் இந்திய வைஸ்ராய் கர்சன் பிரபு உருவாக்கினர். கிழக்கு வங்காள மாகாணத்தின் தலைநகராக டாக்கா விளங்கியது.
# கிழக்கு வங்காளம் மற்றும் அசாம்

## வரலாறு

### பிரிவினைக்கு ஆதரவும் எதிர்ப்பும்

வங்காளப் பிரிவினைக்கு இப்பிரிவினைக்கு அகில இந்திய முசுலிம் லீக் கட்சி ஆதரவு அளித்தது. ஆனால் இந்திய தேசிய காங்கிரசு கட்சி எதிர்ப்பு தெரிவித்தது.
வங்காளப் பிரிவினை மூலம் கிழக்கு வங்காளம் மற்றும் அசாம் மாகாணத்தை துவக்குதல்]]
# கிழக்கு வங்காளம் மற்றும் அசாம்

## கிழக்கு வங்காளத்தின் துணைநிலை ஆளுநர்கள்

வங்காள ஆளுநரின் கீழ் சர் ஜோசப் பாம்பீல்டு புல்லர் (1905 – 1906), சர் லான்ஸ்லோட் ஹரி (1906-1911), சர் சர்லஸ் பெய்லி (1911-1912) ஆகியோர் கிழக்கு வங்காளம் மற்றும் அசாம் பிராந்தியத்தின் துணைநிலை ஆளுநர்களாக பணியாற்றினர்.  
பிரித்தானியர்களின் இந்த பிரித்தாளும் கொள்கையை இந்து மகாசபை மற்றும் மகாத்மா காந்தியும் கடுமையாக எதிர்த்து தொடர் போராட்டங்கள் நடத்திய விளைவாக, 21 மார்ச் 1912ல் பிரித்தானிய இந்தியா அரசு வங்காள மொழி பேசும் கிழக்கு வங்காளத்தை, மீண்டும் வங்காள மாகாணத்துடன் இணைத்தனர். எஞ்சியிருந்த அசாம் பகுதியை தனி மாநிலமாக அறிவித்து, அதனை நிர்வகிக்க முதன்மை ஆனையாளரை நியமித்தனர்.
# கிழக்கு வங்காளம் மற்றும் அசாம்

## நிர்வாகம்

பிரித்தானியப் பேரரசரின் பிரதிநிதியான தலைமை ஆளுநரின் கீழ் பிரித்தானிய இந்தியாவின் நிர்வாகம் செயல்பட்டது. தலைமை ஆளுநரின் கீழ் துணைநிலை ஆளுநர்களும், ஐந்து முதன்மை ஆனையாளர்களும் மற்றும் பல முகவர்களும் இந்தியத் துணைக்கண்டத்தின் நிர்வாகத்தை மேற்கொண்டனர்.  
பிரித்தானிய இந்தியாவின் வங்காள மாகாணம், பம்பாய் மாகாணம், சென்னை மாகாணம் மற்றும் பஞ்சாப் மாகாணங்களில் உயர்நீதிமன்றங்களும், வரையறுக்கப்பட்ட அதிகாரம் கொண்ட சட்டமன்றங்களும் நிறுவப்பட்டது.  
கிழக்கு வங்காளம் & அசாம் பிராந்தியத்தில் மக்களால் தேர்ந்தெடுக்கப்பட்ட 40 பிரதிநிதிகள் கொண்ட சட்டமன்றம் உருவானது. மேலும் உள்ளாட்சிக் குழு, மாவட்டப் பஞ்சாயத்துக் குழுக்கள் ஏற்படுத்தப்பட்டது. இக்குழுக்களில் கல்வியாளர்கள், வணிகர்கள் மற்றும் ஆளும் வர்க்கத்தினரின் பிரதிநிதிகளும் நியமிக்கப்பட்டனர்.  
கிழக்கு வங்காளத்தின் கோடைகால தலைநகராக சில்லாங் நகரம் விளங்கியது.
# கிழக்கு வங்காளம் மற்றும் அசாம்

## நிர்வாகம்

### கோட்டங்களும், மாவட்டங்களும்

கிழக்கு வங்காளம் & அசாம் பிராந்தியத்தின் நிர்வாக வசதிக்காக, அசாம் கோட்டம், ராஜசாகி கோட்டம், சிட்டகாங் கோட்டம், டாக்கா கோட்டம் என 4 நிர்வாகக் கோட்டங்களாகவும், முப்பது மாவட்டங்களாகவும் பிரிக்கப்பட்டது.
# கிழக்கு வங்காளம் மற்றும் அசாம்

## மக்கள் தொகையியல்

1901ஆம் ஆண்டு மக்கள் தொகை கணக்கெடுப்பின் படி, கிழக்கு வங்காளம் & அசாம் பகுதியின் மொத்த மக்கள் தொகை 30,961,459 ஆகும். இதில் வங்காளிகள் 27,272,895 ஆகவும்; அசாமியர்கள் மற்றும் சக்மா, மிசோ, திபெத்திய-பர்மியர்கள், நாகா, போடோ, காரோ போன்ற பழங்குடி மக்கள் 1,349,784 ஆக இருந்தனர்.மக்கள் தொகையில் கிழக்கு வங்காளம் & அசாம் மாகாணத்தில் இந்துக்கள் 18,036,688 ஆகவும், இசுலாமியர்கள் 12,036,538 ஆகவும் இருந்தனர் மேலும் பௌத்தர்கள், கிறித்தவர்கள் மற்றும் பழங்குடி தெய்வ வழிபாட்டாளர்களும் கனிசமாக இருந்தனர்.
# கிழக்கு வங்காளம் மற்றும் அசாம்

## பொருளாதாரம்

கிழக்கு வங்காளம் & அசாம் பகுதியின் வடக்கில் அசாம் பகுதியில் தேயிலையும், கச்சா எண்ணெயும், பத்மா ஆறு & பிரம்மபுத்திரா ஆற்றின் வடிநிலங்களில் நெல்லும், சணலும் அதிக அளவில் உற்பத்தி ஆகியது. அசாம் – பெங்கால் இரயில்வே மற்றும் சிட்டகாங் துறைமுகம் போக்குவரத்திற்கும், ஏற்றுமதிக்கும் உதவின.
# கிழக்கு வங்காளம் மற்றும் அசாம்

## வங்காளப் பகுதிகள் மீண்டும் இணைத்தல்

வங்காளிகளின் இடைவிடாத போராட்டங்களின் விளைவாக 21 மார்ச் 1912ல் கிழக்கு வங்காளம் & அசாம் பிராந்தியத்தின், கிழக்கு வங்காளத்தை மீண்டும் வங்காள மாகாணத்துடன் இணைக்கப்பட்டது. அசாம் பகுதி துணைநிலை ஆளுநரின் கீழ் சென்றது.
# கிழக்கு வங்காளம் மற்றும் அசாம்

## இதனையும் காண்க

- பிரித்தானிய இந்தியாவின் மாகாணங்களும், ஆட்சிப் பகுதிகளும்
# பி. முருகையன்

**பி. முருகையன்** ஒர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1962 தேர்தலில் ஆலங்குடி தொகுதியில், திராவிட முன்னேற்றக் கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# பி. முருகையன்

## இறப்பு

முருகையன் 2015ஆம் ஆண்டு மார்ச்சு மாதம் 27ஆம் நாளன்று இறந்தார்.
# எசு. பாலசுப்பிரமணியன்

**எசு. பாலசுப்ரமணியன்** (*S. Balasubramanian*)(பிறப்பு 15 செப்டம்பர் 1947) என்பவர் ஓர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 1984 தேர்தலில் அம்பாசமுத்திரம் தொகுதியில் அண்ணா திராவிட முன்னேற்றக் கழக வேட்பாளராக போட்டியிட்டு சட்டமன்ற உறுப்பினராக தமிழ்நாடு சட்டசபைக்கு தேர்ந்தெடுக்கப்பட்டார்.
# ஆர்டன் டெல் பாப்

**ஆர்டன் டெல் பாப்** *(Orden del Pop)* என்பது ஆண்டிற்கு ஒரு முறைமியூசியோபோப்பால்குவாத்தமாலாவில்வழங்கப்படும் விருது ஆகும். இது 1998 ம் ஆண்டில் அறிமுகப்படுத்தப்பட்டது. இது குவாத்தமாலாவின் பண்பாட்டுப் பாராம்பரியத்தை பாதுகாக்கும் தனி மனிதர்களுக்கு வழங்கப்படுகிறது.  
| 1998 | கில்லெர்மோ மேட்டா அமாடோ | குவாத்தமாலா |
| --- | --- | --- |
| 1999 | ரிகார்டோ முனோஜ் கால்வெஸ் | குவாத்தமாலா |
| 2000 | ஆர்த்தர் எ டிமாரெஸ்ட் | அமெரிக்க ஐக்கிய நாடுகள் |
| 2001 | ஐயன் கிராம் | யுனைட்டடு கிங்டம் |
| 2002 | அலைன் ஐகோன் | பிரான்சு |
| 2003 | பெடிரிகோ பாஸென் | குவாத்தமாலா |
| 2004 | மெர்லி கிரீன் ராபர்ட்சன் | அமெரிக்க ஐக்கிய நாடுகள் |
| 2005 | *வழங்கப்படவில்லை* |  |
| 2006 | மைக்கேல் டி கோ | அமெரிக்க ஐக்கிய நாடுகள் |
| 2007 | ஜார்ஜ் இ ஸ்டுவ்ர்ட் | அமெரிக்க ஐக்கிய நாடுகள் |
| 2008 | டிக்கல் குழு (நிறுவனம்) | குவாத்தமாலா |
| 2009 | மிக்யூல் ஒரெய்கோ கார்ஸோ | குவாத்தமாலா |
| 2010 | மரியான் பெப்பினோ டி ஆட்ச் |  |
| 2011 | Academia de Geografía e Historia de Guatemala | &nbsp;குவாத்தமாலா |
| 2012 | ரிட்சார்டு டி ஆன்சென் |  |
| 2013 | அல்பெர்டோ மெக்கென்னி |  |
| 2014 | கார்ல் எர்பார்ட் மேயர் |  |
| 2015 | வில்லியம் மற்றும் பார்பரா ஃபாஸ் | } |
# மரியம் பிச்சை

**மரியம் பிச்சை** (M. Mariam Pichai) இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். 1951 ஆம் ஆண்டு ஏப்ரல் மாதம் 27 ஆம் தேதியன்று இவர் பிறந்தார். இவர் திருச்சிராப்பள்ளியில் அதிமுக கட்சியின் அமைப்புச் செயலாளராகவும் இருந்துள்ளார். 2011 ஆம் ஆண்டு நடைபெற்ற சட்டப்பேரவைத் தேர்தல்களில், திருச்சி (மேற்கு) சட்டமன்றத் தொகுதியின் திமுக அமைச்சர் கே. என். நேருவை எதிர்த்துப் போட்டியிட்டு முதன்முறையாக வெற்றி பெற்றார். அப்போது அமைக்கப்பட்ட புதிய அமைச்சரவையில் சுற்றுச்சூழல் அமைச்சராக மே 16, 2011 ஆம் ஆண்டு மே மாதம் 16 ஆம் தேதியன்று பதவியேற்றார். 60 வயதான மரியம் தான் பதவியேற்ற எட்டாம் நாளிலிலேயே 2011 ஆம் ஆண்டு மே மாதம் 23 ஆம் தேதியன்று சென்னை-திருச்சி நெடுஞ்சாலையில் பாடலூர் அருகே ஒரு சாலை விபத்தில் உயிரிழந்தார்.  
திருச்சி மாவட்டம் சங்கிலியாண்டபுரத்தை சேர்ந்த மரியம் பிச்சை வரலாறு பாடத்தில் இளங்கலை பட்டம் பெற்றுள்ளார். இவருக்கு பாத்திமா கனி என்ற மனைவியும் மூன்று மகன்களும் உள்ளனர். திரைப்பட விவெளியீட்டாளராக இருந்த மரியம் பிச்சை, திரையரங்கு ஒன்றையும் நடத்தி வந்துள்ளார். இவர் 1988 ஆம் ஆண்டு சங்கிலியாண்டபுரம் 27 ஆவது வார்டு உறுப்பினராக தேர்ந்தெடுக்கப்பட்டு அரசியல் வாழ்க்கையை துவக்கினார்.
# பறக்கும் லெமூர்

**பறக்கும் லெமூர்** (*flying lemur*) அல்லது **கோலுகோசு** (*Colugos*, ) என்பவை டெரமாப்டீரா வகுப்பைச் சேர்ந்த பாலூட்டிக்கள் ஆகும். இவை தென்கிழக்காசியாவில் வாழ்கின்றன. இவை தோலிறக்கை உடையது. பறக்கும் லெமூர் மரமூஞ்சூறு போன்றும் பறக்கும் அணில் போன்றும் தோற்றமளிக்கிறது.  
இவை கீழ்த்திசை நாடுகளின் அடர்ந்த காடுகளிலும், மலேசியா ,பிலிப்பீன்சு, தென்னிந்தியாவின் கொச்சி பகுதியிலும் காணப்படுகின்றன. இவ்விலங்குகள் இரவில் இரை தேடும் பழக்கமுள்ளவை இலை தழை பழங்களையும் உண்டு மரங்களிலேயே வாழும் ஒரு வகை பாலூட்டியகும்.
# ஆர். அருள்செல்வன்

**ஆர். அருள்செல்வன்** *(R. Arulselvan)* ஓர் இந்திய அரசியல்வாதி ஆவார் மற்றும் மயிலாடுதுறை தொகுதியில் இருந்து 14 வது தமிழ் சட்டமன்றத்தில் உறுப்பினராக இருந்தார். அவர் தேசிய முற்போக்கு திராவிடர் கழகம் கட்சியைப் பிரதிநிதித்துவப்படுத்தினார்.  
2016 ஆம் ஆண்டு நடைபெற்ற தேர்தலில் இத்தொகுதியில் வி. இராதாகிருட்டிணன் வெற்றி பெற்றார்.
# சாராகார்னர்

2001 ஆம் ஆண்டில் மிஸ் இந்தியா வேர்ல்ட் வென்ற இந்திய அழகிய போட்டியாளரான சாரா கார்னர் 2001 ம் ஆண்டு மிஸ் வேர்ல்ட் 2001 இல் இந்திய அணியைப் பிரதிநிதித்துவப்படுத்தினார். கோல்கர் ஒரு ஆங்கிலோ-இந்திய குடும்பத்தில் கொல்கத்தாவில் பிறந்தார். அவர் பொருளாதாரத்தில் இளங்கலை பட்டம் பெற்றார்.